
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


8 Αυγούστου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 3270 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Επανίδρυση Διατμηματικού Προγράμματος Με¬ 
ταπτυχιακών Σπουδών των Σχολών Αρχιτεκτόνων 
Μηχανικών και Εφαρμοσμένων Μαθηματικών και 
Φυσικών Επιστημών του Εθνικού Μετσόβιου Πο¬ 
λυτεχνείου με τίτλο «Έρευνα στην Αρχιτεκτονική: 
Σχεδιασμός-Χώρος-Πολιτισμός». 

2 Ιδρυση Διιδρυματικού Προγράμματος Μεταπτυ¬ 
χιακών Σπουδών (Δ.Π.Μ.Σ.) με τίτλο «Λογιστική 
και Ελεγκτική». 


ΑΠΟΦΑΣΕΙΣ 

Αριθμ. 35000 _ (1) 

Επανίδρυση Διατμηματικού Προγράμματος 
Μεταπτυχιακών Σπουδών των Σχολών Αρχιτε¬ 
κτόνων Μηχανικών και Εφαρμοσμένων Μαθη¬ 
ματικών και Φυσικών Επιστημών του Εθνικού 
Μετσόβιου Πολυτεχνείου με τίτλο «Έρευνα στην 
Αρχιτεκτονική: Σχεδιασμός-Χώρος-Πολιτισμός». 

Η ΣΥΓΚΛΗΤΟΣ 

ΤΟΥ ΕΘΝΙΚΟΥ ΜΕΤΣΟΒΙΟΥ ΠΟΛΥΤΕΧΝΕΙΟΥ 

Έχοντας υπόψη: 

1. Τις διατάξεις του ν. 4485/2017 (ΦΕΚ 114/ 
τ.Α'/4.8.2017) «Οργάνωση και λειτουργία της ανώτατης 
εκπαίδευσης, ρυθμίσεις για την έρευνα και άλλες διατά¬ 
ξεις» και ιδίως των άρθρων 32 και 85 παράγραφος 2α. 

2. Τις διευκρινιστικές εγκυκλίους του Υπουργείου Παι¬ 
δείας, Έρευνας και Θρησκευμάτων με αριθμό: α) 163204/ 
Ζ1 ΕΞ. ΕΠΕΙΓΘΝ/29.9.2017 «Εφαρμογή των διατάξεων 
του ν. 4485/2017 (Α' 114) για θέματα μεταπτυχιακών 
σπουδών και εκπόνησης διδακτορικών διατριβών-Λοι- 
πά θέματα», β) 203446/Ζ1/22.11.2017 «Διευκρινήσεις 
σχετικά με την εφαρμογή διατάξεων του ν. 4485/2017 
(Α' 114), γ) 227378/Ζ1 ΕΞ. ΕΠΕΙΓΟΝ/22.12.2017 «Εφαρ¬ 
μογή των διατάξεων του ν. 4485/2017 (Α' 114) για θέ¬ 
ματα μεταπτυχιακών σπουδών, δ) 26407/Ζ1/15.2.2018 
' Ιδρυση-Επανίδρυση Π ΜΣ σε εφαρμογή των διατάξεων 
του ν. 4485/2017 (114 Α') και ε) 45070/Ζ1 /19.3.2018 «Κοι¬ 


νοποίηση Διατάξεων του ν. 4521/2018 (Α' 38) «Ίδρυση 
Πανεπιστημίου Δυτικής Αττικής και άλλες διατάξεις»- 
Αποστολή ενδεικτικού υποδείγματος συνοδευτικών 
εγγράφων της παρ. 3 του άρθρου 32 του ν. 4485/2017. 

3. Την αριθμ. 216772/Ζ1/8.12.2017 υπουργική από¬ 
φαση (ΦΕΚ 4334/12.12.2017, τ.Β') με τίτλο «Τρόπος κα¬ 
τάρτισης του αναλυτικού προϋπολογισμού λειτουργίας 
και της έκθεσης βιωσιμότητας των Προγραμμάτων Με¬ 
ταπτυχιακών Σπουδών». 

4. Τις διατάξεις του ν. 3374/2005 (ΦΕΚ 189/τ.Α7 
2.8.2005) «Διασφάλιση της ποιότητας στην ανώτατη 
εκπαίδευση. Σύστημα μεταφοράς και συσσώρευσης 
πιστωτικών μονάδων-παράρτημα διπλώματος», όπως 
τροποποιήθηκε και ισχύει. 

5. Τις διατάξεις του άρθρου 90 του «Κώδικα νομοθεσίας 
για την Κυβέρνηση και τα Κυβερνητικά Όργανα», που κυ¬ 
ρώθηκε με το άρθρο πρώτο του π.δ. 63/2005 (ΦΕΚ 98/τ.Α'). 

6. Τις διατάξεις του ν. 4009/2011 «Δομή, λειτουργία, 
διασφάλιση ποιότητας των σπουδών και διεθνοποίηση 
των ανωτάτων εκπαιδευτικών ιδρυμάτων», (ΦΕΚ 195/ 
6-9-2011, τ.Α'), όπως τροποποιήθηκαν και ισχύουν. 

7. Τις διατάξεις του ν. 4386/2016 «Ρυθμίσεις για την 
έρευνα και άλλες διατάξεις» (ΦΕΚ 83/11-5-2016, τ.Α'), 
όπως τροποποιήθηκαν και ισχύουν. 

8. Το άρθρο 19, παρ. 7 και 8τουν. 4521/2018 (ΦΕΚ 38/ 
τ.Α'/2.3.2018) «Ίδρυση Πανεπιστημίου Δυτικής Αττικής 
και άλλες διατάξεις». 

9. Την αριθμ. Β7/94Θ/06.07.1998 (ΦΕΚ737 Β' 17-7-1998) 
υπουργική απόφαση όπως έχει τροποποιηθεί με νεό¬ 
τερες διατάξεις και σε αντικατάσταση αυτής την αριθμ. 
208488/Ζ1/22-12-2014 (ΦΕΚ 3616 Β' 31 -12-2014) υπουρ¬ 
γική απόφαση-Αναμόρφωση του Προγράμματος. 

10. Τα αποσπάσματα πρακτικών των Συνελεύσεων των 
συνεργαζομένων Σχολών Αρχιτεκτόνων Μηχανικών (συ¬ 
νεδρίαση 25-4-2018) και Εφαρμοσμένων Μαθηματικών 
και Φυσικών Επιστημών (συνεδρίαση 3-5-2018), 

11 .Το απόσπασμα πρακτικού της Επιτροπής Μεταπτυ¬ 
χιακών Σπουδών του ΕΜΠ (συνεδρίαση 1 η/9.5.2018). 

12. Το απόσπασμα πρακτικού της Συγκλήτου του ΕΜΠ 
(συνεδρίαση 4η/10.5.2018). 

13. Το Ειδικό Πρωτόκολλο Συνεργασίας των συνεργα- 
ζόμενων Τ μη μάτων, 

14. Τα αριθμ. 1169/28-3-2014 και 3089/20-11-2013 
έγγραφα της ΑΔΙΠ, από τα οποία προκύπτει ότι έχει 

ολοκληρωθεί η εξωτερική αξιολόγηση των Σχολών του 
ΕΜΠ αντίστοιχα, 

15. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Εγκρίνουμε από το ακαδημαϊκό έτος 2018-2019 τη 
λειτουργία Διατμηματικού Προγράμματος Μεταπτυχια¬ 
κών Σπουδών των Σχολών Αρχιτεκτόνων Μηχανικών και 
Εφαρμοσμένων Μαθηματικών και Φυσικών Επιστημών 
του Εθνικού Μετσόβιου Πολυτεχνείου με τίτλο «Έρευνα 
στην Αρχιτεκτονική: Σχεδιασμός-Χώρος-Πολιτισμός», 
ως ακολούθως: 

Άρθρο 1 

Γενικές Διατάξεις-Διοικητικά Όργανα 

Η Σχολή Αρχιτεκτόνων Μηχανικών σε συνεργασία 
με τη Σχολή Εφαρμοσμένων Μαθηματικών και Φυσι¬ 
κών Επιστημών του Εθνικού Μετσόβιου Πολυτεχνείου 
λειτουργούν από το ακαδημαϊκό έτος 2018-2019 ανα¬ 
μορφωμένο το Διασχολικό Πρόγραμμα Μεταπτυχιακών 
Σπουδών (Δ.Π.Μ.Σ) με τίτλο «Έρευνα στην Αρχιτεκτονι¬ 
κή: Σχεδιασμός-Χώρος-Πολιτισμός», με επισπεύδουσα 
τη Σχολή Αρχιτεκτόνων Μηχανικών. 

Το πρόγραμμα λειτουργούσε με τον ίδιο τίτλο ως η 
κατεύθυνση Α του ΔΠΜΣ «Αρχιτεκτονική-Σχεδιασμός 
του Χώρου», με βάση την αριθμ. Β7/94Θ/06.07.1998 (ΦΕΚ 
737 Β'/17-7-1998) υπουργική απόφαση που αφορά στο 
Διατμηματικό Πρόγραμμα Μεταπτυχιακών Σπουδών 
του Τμήματος Αρχιτεκτόνων Μηχανικών του Εθνικού 
Μετσοβίου Πολυτεχνείου με τίτλο «Αρχιτεκτονική- 
Σχεδιασμός του Χώρου» με τις κατευθύνσεις: «Έρευνα 
στην Αρχιτεκτονική: Σχεδιασμός-Χώρος-Πολιτισμός» και 
«Πολεοδομία-Χωροταξία», όπωςτροποποιήθηκε με την 
αριθμ. 126969/Β7/10-11 -2004 (ΦΕΚ 1718 Β' 19-11 -2004) 
υπουργική απόφαση, όπως αντικαταστάθηκε με την 
αριθμ. 208488/Ζ1/22-12-2014 (ΦΕΚ 3616 Β' 31-12-2014). 

Η σύνθεση των οργάνων, που περιγράφεται στο Ειδικό 
Πρωτόκολλο Συνεργασίας παράλληλα με τα καθήκοντά 
τους, έχει προκύψει με βάση την ποσοστιαία συμμετοχή 
των φορέων στο πρόγραμμα σπουδών και για την αλ¬ 
λαγή της απαιτείται ομόφωνη τροποποίηση του Ειδικού 
Πρωτοκόλλου Συνεργασίας. 

Άρθρο 2 

Γνωστικό Αντικείμενο και Σκοπός του ΔΠΜΣ 

Αντικείμενο του ΔΠΜΣ είναι η ενίσχυση της επιστημονι¬ 
κής και τεχνολογικής έρευνας και η παραγωγή νέας γνώ¬ 
σης στην Αρχιτεκτονική ως σύμπλεγμα των γνωστικών 
πεδίων Σχεδιασμός-Χώρος-Πολιτισμός, τα οποία εξειδι¬ 
κεύονται σε διαμόρφωση μεθόδων για τη διεπιστη μονική 
διεύρυνση του αντικειμένου της αρχιτεκτονικής μέσα από 
προσεγγίσεις των Κοινωνικών Επιστημών, νοηματοδό- 
τηση του αντικειμένου της αρχιτεκτονικής μέσα από την 
ανάπτυξη ειδικών γνωστικών αντικειμένων, παράσταση 
και οργάνωση του χώρου μέσα από τα σώματα γνώσης 
της πληροφορικής, τεχνολογίας και επικοινωνίας, και συ¬ 
γκρότηση της αρχιτεκτονικής γνώσης δια του σχεδιασμού. 

Ο σκοπός του προγράμματος είναι: (α) η διεπιστημο¬ 
νική κατάρτιση σε θέματα Αρχιτεκτονικής και Σχεδια- 


σμού του χώρου καθώς και η κατάρτιση σε διαφορετι¬ 
κές μεθοδολογίες ανάλυσης και έρευνας, (β) η εις βάθος 
κατάρτιση επιστημόνων, ώστε να καταστούν ικανοί για 
την παραγωγή νέας γνώσης, και (γ) η υποβοήθηση νέων 
επιστημόνων που θέλουν να συνεχίσουν σε περαιτέρω 
έρευνα ως υποψήφιοι διδάκτορες. 

Άρθρο 3 

Μεταπτυχιακοί Τίτλοι 

Το Δ.Π.Μ.Σ. απονέμει μετά από επιτυχή παρακολού¬ 
θηση των σπουδών Δίπλωμα Μεταπτυχιακών Σπουδών 
(Δ.Μ.Σ.) «Έρευνα στην Αρχιτεκτονική: Σχεδιασμός-Χώ- 
ρος-Πολιτισμός» στις κατευθύνσεις 
Α Γνωσιολογία της Αρχιτεκτονικής" 

Β "Προωθημένα Ζητήματα Αρχιτεκτονικού Σχεδια- 
σμού'. 

Άρθρο 4 

Κατηγορίες Πτυχιούχων 
Στο Δ.Π.Μ.Σ. και στην κατεύθυνση 
Α Γνωσιολογία της Αρχιτεκτονικής 
γίνονται δεκτοί 

α) απόφοιτοι των Σχολών του ΕΜΠ ή άλλων ΑΕΙ της χώ¬ 
ρας ή πτυχιούχοι ισότιμων Τμημάτων Πανεπιστημίων της 
ημεδαπής και αναγνωρισμένων ομοταγών Ιδρυμάτων της 
αλλοδαπής, συγγενούς με το πρόγραμμα γνωστικού αντι¬ 
κειμένου, για τους οποίους η απόκτηση Δ.Μ.Σ. δεν συνεπά¬ 
γεται και την απόκτηση του βασικού διπλώματος του ΕΜΠ. 

β) τελειόφοιτοι του ΕΜΠ ή ΑΕΙ των παραπάνω κατη¬ 
γοριών, εφόσον καταθέσουν αποδεικτικά στοιχεία ότι η 
απόκτηση του διπλώματος/πτυχίου τους θα προηγηθεί 
της έναρξης του ΔΠΜΣ. 

Στην κατεύθυνση 

Β Προωθημένα Ζητήματα Αρχιτεκτονικού 

Σχεδιασμού 

γίνονται δεκτοί 

α) απόφοιτοι αρχιτεκτονικών Σχολών ή Τμη μάτων Α.Ε.Ι. 
της ημεδαπής ή ομοταγών ιδρυμάτων της αλλοδαπής 
αναγνωρισμένων ως ισότιμων των ελληνικών Α.Ε.Ι., για 
τους οποίους η απόκτηση Δ.Μ.Σ. δεν συνεπάγεται και την 
απόκτηση του βασικού διπλώματος του Ε.Μ.Π. 

β) τελειόφοιτοι αρχιτεκτονικών Σχολών ή Τμημάτων 
των παραπάνω κατηγοριών, εφόσον καταθέσουν απο¬ 
δεικτικά στοιχεία ότι η απόκτηση του διπλώματος/πτυ- 
χίου τους θα προηγηθεί της έναρξης του Δ.Π.Μ.Σ. 

Μέλη των κατηγοριών Ε.Ε.Π., καθώς και Ε.ΔΙ.Π. και 
Ε.Τ.Ε.Π. που πληρούν τις παραπάνω προϋποθέσεις μπο¬ 
ρούν μετά από αίτησή τους, να εγγραφούν ως υπεράριθ¬ 
μοι, και μόνο ένας κατ'έτος και ανά Π.Μ.Σ., σύμφωνα με 
τους ειδικότερους όρους που προβλέπονται στο άρθρο 
45 του ν. 4485/2017, μόνο σε Π.Μ.Σ. που οργανώνεται σε 
Τμήμα του Ιδρύματος όπου υπηρετούν, το οποίο είναι 
συναφές με το αντικείμενο του τίτλου σπουδών και του 
έργου που επιτελούν στο οικείο Ίδρυμα. 

Άρθρο 5 

Διάρκεια σπουδών 

Η ελάχιστη χρονική διάρκεια του Μεταπτυχιακού Προ¬ 
γράμματος Σπουδών ορίζεται κατ' ελάχιστον σε τρία 

(3) εξάμηνα και κατά μέγιστον σε τέσσερα (4), συμπερι- 
λαμβανομένης και της εκπόνησης της Μεταπτυχιακής 
Διπλωματικής Εργασίας. Για το πρόγραμμα πλήρους φοί¬ 
τησης. Για το πρόγραμμα μερικής φοίτησης η μέγιστη 
χρονική διάρκεια είναι έξι (6) εξάμηνα. 

Άρθρο 6 

Γλώσσα διεξαγωγής του προγράμματος 
Το πρόγραμμα παρέχεται στην ελληνική γλώσσα. Επι¬ 
τρέπεται η διδασκαλία μέρους του ΠΜΣ στην αγγλική 
γλώσσα, για μαθήματα τα οποία έχουν εγκριθεί από την 
ΕΔΕ του προγράμματος. 

Άρθρο 7 

Διάρθρωση σπουδών-Ενδεικτικό Πρόγραμμα 

και οι αντίστοιχες πιστωτικές μονάδες 
Το Πρόγραμμα περιλαμβάνει δύο (2) ακαδημαϊκά 
εξάμηνα συστηματικών σπουδών και ένα (1) εξάμηνο 
εκπόνησης της διπλωματικής εργασίας, η οποία αρχί¬ 
ζει μετά την επιτυχή ολοκλήρωση των μαθημάτων των 
προηγούμενων εξαμήνων και διαρκεί τουλάχιστον ένα 
εξάμηνο και κατά μέγιστο δύο εξάμηνα.Τα δύο εξάμηνα 


συστηματικών σπουδών περιλαμβάνουν υποχρεωτικά 
και κατ' επιλογήν υποχρεωτικά μαθήματα. Κάθε εξάμηνο 
σπουδών περιλαμβάνει 13 πλήρεις διδακτικές εβδομά¬ 
δες. 

Το σύνολο των Πιστωτικών Μονάδων (Ε(ΙΤ5) που απαι¬ 
τούνται για την απόκτηση του Δ.Μ.Σ. ανέρχονται σε 90. 
Κάθε φοιτητής πρέπει να παρακολουθήσει 4 τρίωρα 
εβδομαδιαία μαθήματα ανά εξάμηνο (ένα υποχρεωτικό 
και τρία κατ' επιλογή) που αντιστοιχούν σε 30 πιστωτι¬ 
κές μονάδες (7,5 μονάδες αντιστοιχούν σε κάθε τρίωρο 
εβδομαδιαίο μάθημα). Στο τρίτο εξάμηνο εκπονείται η 
μεταπτυχιακή διπλωματική εργασία που αντιστοιχεί σε 
30 πιστωτικές μονάδες. 

Δίνεται η δυνατότητα παρακολούθησης ενός μαθή¬ 
ματος ανά εξάμηνο (δύο μαθήματα στο σύνολο του 
Προγράμματος, συναφή με το αντικείμενό του), σε με¬ 
ταπτυχιακό Πρόγραμμα του ΕΜΠ ή άλλου ΑΕΙ, μετά από 
έγκριση της ΕΔΕ, η οποία εκδίδεται μετά από αίτηση του 
ενδιαφερομένου. 

Στους πίνακες 1 και 2 καταγράφεται αναλυτικά η διάρ¬ 
θρωση των σπουδών ανά κατεύθυνση και το ενδεικτικό 
πρόγραμμα των μαθημάτων: 


Πίνακας 1: ΔΙΑΡΘΡΩΣΗ ΣΠΟΥΔΩΝ ΚΑΙ ΜΑΘΗΜΑΤΑ ΑΝΑ ΕΞΑΜΗΝΟ ΚΑΙ ΑΝΑ ΚΑΤΕΥΘΥΝΣΗ 
«Έρευνα στην Αρχιτεκτονική: Σχεδιασμός-Χώρος-Πολιτισμός» 


Α' ΕΞΑΜΗΝΟ 

ΕΈΤ5 

1.1 ΥΠΟΧΡΕΩΤΙΚΟ ΜΑΘΗΜΑ: Μεθοδολογικές προσεγγίσεις της έρευνας στην αρχιτεκτονική. Η Αρχι- 


τεκτονική ως Αντικείμενο Έρευνας: Περί του εννοιολογικού υποβάθρου της έρευνας, της κατασκευ- 


ής των εννοιολογικών εργαλείων και του σώματος της έρευνας. 

7,5 

ΓΙΑ ΤΗΝ ΚΑΤΕΥΘΥΝΣΗ Α ΓΝΩΣΙΟΛΟΓΙΑ ΤΗΣ ΑΡΧΙΤΕΚΤΟΝΙΚΗΣ (από Πίνακα 1) 


1.2 ΜΑΘΗΜΑ ΕΠΙΛΟΓΗΣ ΑΠΟ ΤΙΣ ΚΑΤΗΓΟΡΙΕΣ ΜΑΘΗΜΑΤΩΝ 1, 2, 3 

1.3 ΜΑΘΗΜΑ ΕΠΙΛΟΓΗΣ ΑΠΟ ΤΙΣ ΚΑΤΗΓΟΡΙΕΣ ΜΑΘΗΜΑΤΩΝ 1, 2, 3 

7,5 

1.4 ΜΑΘΗΜΑ ΕΠΙΛΟΓΗΣ ΑΠΟ ΤΙΣ ΚΑΤΗΓΟΡΙΕΣ ΜΑΘΗΜΑΤΩΝ 1, 2, 3 

7,5 

ΓΙΑΤΗΝ ΚΑΤΕΥΘΥΝΣΗ Β ΠΡΟΩΘΗΜΕΝΑ ΖΗΤΗΜΑΤΑ ΑΡΧΙΤΕΚΤΟΝΙΚΟΥ ΣΧΕΔΙΑΣΜΟΥ (από Πίνακα 1) 

7,5 

1.2 ΜΑΘΗΜΑ ΕΠΙΛΟΓΗΣ ΑΠΟ ΤΙΣ ΚΑΤΗΓΟΡΙΕΣ ΜΑΘΗΜΑΤΩΝ 1, 2, 3 

7,5 

1.3 ΜΑΘΗΜΑ ΕΠΙΛΟΓΗΣ ΑΠΟ ΤΙΣ ΚΑΤΗΓΟΡΙΕΣ ΜΑΘΗΜΑΤΩΝ 1, 2, 3 

7,5 

1.4 ΜΑΘΗΜΑ ΕΠΙΛΟΓΗΣ ΑΠΟ ΤΗΝ ΚΑΤΗΓΟΡΙΑ ΜΑΘΗΜΑΤΩΝ 4 


ΣΥΝΟΛΟ ΑΝΑ ΕΙΔΙΚΕΥΣΗ 

30 

Β' ΕΞΑΜΗΝΟ 

ΕΈΤ5 

2.1 ΥΠΟΧΡΕΩΤΙΚΟ ΜΑΘΗΜΑ: Μεθοδολογικές προσεγγίσεις της έρευνας στην αρχιτεκτονική. Η Αρ- 


χιτεκτονική ως Αντικείμενο Έρευνας: Περί της κατασκευής των εννοιολογικών εργαλείων και του 


σώματος της έρευνας δια του σχεδιασμού. 

7,5 

ΓΙΑΤΗΝ ΚΑΤΕΥΘΥΝΣΗ Α ΓΝΩΣΙΟΛΟΓΙΑ ΤΗΣ ΑΡΧΙΤΕΚΤΟΝΙΚΗΣ (από Πίνακα 1) 


2.2 ΜΑΘΗΜΑ ΕΠΙΛΟΓΗΣ ΑΠΟ ΤΙΣ ΚΑΤΗΓΟΡΙΕΣ ΜΑΘΗΜΑΤΩΝ 1, 2, 3 

7,5 

2.3 ΜΑΘΗΜΑ ΕΠΙΛΟΓΗΣ ΑΠΟ ΤΙΣ ΚΑΤΗΓΟΡΙΕΣ ΜΑΘΗΜΑΤΩΝ 1, 2, 3 

7,5 

2.4 ΜΑΘΗΜΑ ΕΠΙΛΟΓΗΣ ΑΠΟ ΤΙΣ ΚΑΤΗΓΟΡΙΕΣ ΜΑΘΗΜΑΤΩΝ 1, 2, 3 

7,5 

ΓΙΑΤΗΝ ΚΑΤΕΥΘΥΝΣΗ Β ΠΡΟΩΘΗΜΕΝΑ ΖΗΤΗΜΑΤΑ ΑΡΧΙΤΕΚΤΟΝΙΚΟΥ ΣΧΕΔΙΑΣΜΟΥ (από Πίνακα 1) 

7,5 

2.2 ΜΑΘΗΜΑ ΕΠΙΛΟΓΗΣ ΑΠΟ ΤΙΣ ΚΑΤΗΓΟΡΙΕΣ ΜΑΘΗΜΑΤΩΝ 1, 2, 3 

7,5 

2.3 ΜΑΘΗΜΑ ΕΠΙΛΟΓΗΣ ΑΠΟ ΤΙΣ ΚΑΤΗΓΟΡΙΕΣ ΜΑΘΗΜΑΤΩΝ 1, 2, 3 

7,5 

2.4 ΜΑΘΗΜΑ ΕΠΙΛΟΓΗΣ ΑΠΟ ΤΗΝ ΚΑΤΗΓΟΡΙΑ ΜΑΘΗΜΑΤΩΝ 4 


ΣΥΝΟΛΟ ΑΝΑ ΕΙΔΙΚΕΥΣΗ 

30 

Γ' 

ΕΞΑΜΗΝΟ 

3. ΕΚΠΟΝΗΣΗ ΚΑΙ ΥΠΟΣΤΗΡΙΞΗ ΜΕΤΑΠΤΥΧΙΑΚΗΣ ΔΙΠΛΩΜΑΤΙΚΗΣ ΕΡΓΑΣΙΑΣ 

ΕΈΤ5 

30 

ΓΕΝΙΚΟ ΣΥΝΟΛΟ 

ΕΈΤ5 

90 


Πίνακας 1 ΕΝΔΕΙΚΤΙΚΟ ΠΡΟΓΡΑΜΜΑ ΚΑΤ'ΕΠΙΛΟΓΗ ΜΑΘΗΜΑΤΩΝ ΑΝΑ ΓΝΩΣΤΙΚΟ ΠΕΔΙΟ 

«Έρευνα στην Αρχιτεκτονική: Σχεδιασμός-Χώρος-Πολιτισμός» 

1η ΚΑΤΗΓΟΡΙΑ: 

Η ΔΙΕΥΡΥΝΣΗ ΤΗΣ ΑΡΧΙΤΕΚΤΟΝΙΚΗΣ ΓΝΩΣΗΣ ΣΕ ΣΧΕΣΗ ΜΕ ΤΗΝ ΕΥΡΥΤΕΡΗ ΚΟΙΝΩΝΙΚΗ ΠΑΡΑΓΩΓΗ: Η ΔΙΑ¬ 
ΜΟΡΦΩΣΗ ΜΕΘΟΔΩΝ ΓΙΑ ΤΗ ΔΙΕΠΙΣΤΗΜΟΝΙΚΗ ΔΙΕΥΡΥΝΣΗ ΤΟΥ ΑΝΤΙΚΕΙΜΕΝΟΥ ΤΗΣ ΑΡΧΙΤΕΚΤΟΝΙΚΗΣ ΜΕΣΑ 
ΑΠΟ ΔΙΑΦΟΡΕΤΙΚΕΣ ΠΡΟΣΕΓΓΙΣΕΙΣΤΩΝ ΚΟΙΝΩΝΙΚΩΝ ΕΠΙΣΤΗΜΩΝ, ΚΑΙ ΜΕΤΗΝ ΑΝΑΠΤΥΞΗ ΕΙΔΙΚΩΝ ΓΝΩΣΤΙΚΩΝ 
ΑΝΤΙΚΕΙΜΕΝΩΝ, ΟΠΩΣ: 

• ΑΝΑΛΥΣΗ ΤΟΥ ΓΡΑΠΤΟΥ ΚΑΙ ΤΟΥ ΣΧΕΔΙΑΣΜΕΝΟΥ ΑΡΧΙΤΕΚΤΟΝΙΚΟΥ ΛΟΓΟΥ 

• ΠΕΡΙ ΤΟΥ ΤΟΠΟΥ: ΑΠΟΠΕΙΡΑ ΜΙΑΣ ΕΝΝΟΙΟΛΟΓΙΚΗΣ ΠΡΟΣΕΓΓΙΣΗΣ 

• ΕΠΙΣΤΗΜΕΣ ΚΑΙ ΦΙΛΟΣΟΦΙΑ ΣΤΟΝ 200 ΑΙΩΝΑ 

• ΙΣΤΟΡΙΕΣ ΤΟΥ ΜΟΝΤΕΡΝΟΥ: ΕΜΒΑΘΥΝΣΕΙΣ ΣΤΗΝ ΝΕΟΤΕΡΗ ΕΛΛΗΝΙΚΗ ΑΡΧΙΤΕΚΤΟΝΙΚΗ 

2η ΚΑΤΗΓΟΡΙΑ: 

Η ΕΜΒΑΘΥΝΣΗ ΣΤΗΝ ΑΡΧΙΤΕΚΤΟΝΙΚΗ ΓΝΩΣΗ ΣΕ ΣΧΕΣΗ ΜΕ ΕΝΝΟΙΟΛΟΓΙΚΑ ΣΧΗΜΑΤΑ ΟΡΓΑΝΩΣΗΣ ΚΑΙ ΔΙΑ¬ 
ΧΕΙΡΙΣΗΣ ΤΗΣ ΓΝΩΣΗΣ: Η ΣΥΣΤΗΜΑΤΙΚΗ ΝΟΗΜΑΤΟΔΟΤΗΣΗ ΤΟΥ ΑΝΤΙΚΕΙΜΕΝΟΥ ΤΗΣ ΑΡΧΙΤΕΚΤΟΝΙΚΗΣ ΜΕΣΑ 
ΑΠΟ ΤΗ ΓΝΩΣΙΟΘΕΩΡΙΑ, ΑΙΣΘΗΤΙΚΗ, ΤΥΠΟΛΟΓΙΑ, ΕΡΜΗΝΕΥΤΙΚΗ, ΚΑΙ ΜΕΤΗΝ ΑΝΑΠΤΥΞΗ ΕΙΔΙΚΩΝ ΓΝΩΣΤΙΚΩΝ 
ΑΝΤΙΚΕΙΜΕΝΩΝ, ΟΠΩΣ: 

• ΦΙΛΟΣΟΦΙΑ ΚΑΙ ΑΡΧΙΤΕΚΤΟΝΙΚΗ 

•ΑΡΧΙΤΕΚΤΟΝΙΚΗ ΓΝΩΣΗ: ΦΙΛΟΣΟΦΙΚΕΣ ΘΕΩΡΗΣΕΙΣΤΗΣ ΑΡΧΙΤΕΚΤΟΝΙΚΗΣ ΩΣ ΓΝΩΣΙΟΘΕΩΡΗΤΙΚΗ, ΑΙΣΘΗΤΙΚΗ 
ΚΑΙ ΗΘΙΚΗ ΣΥΓΚΡΟΤΗΣΗ ΤΩΝ ΑΡΧΙΤΕΚΤΟΝΙΚΩΝ ΈΡΓΩΝ 

• Η ΕΝΝΟΙΑ ΤΟΥ ΧΩΡΟΥ ΟΠΩΣ ΕΚΦΡΑΖΕΤΑΙ ΣΤΙΣ ΠΛΑΣΤΙΚΕΣ ΤΕΧΝΕΣ: ΜΕΤΑΤΟΠΙΣΕΙΣ ΣΤΟ ΧΩΡΟ ΚΛΙΤΟ ΧΡΟΝΟ 
(ΠΡΟΕΛΕΥΣΗ, ΔΙΑΜΟΝΗ, ΜΝΗΜΟΣΥΝΗ, ΜΕΛΑΓΧΟΛΙΑ) 

• ΕΜΠΕΙΡΙΑ, ΑΝΑΠΑΡΑΣΤΑΣΗ ΚΑΙ ΝΟΗΜΑΤΟΔΟΤΗΣΗ ΤΟΥ ΧΩΡΟΥ 

• ΙΣΤΟΡΙΑ ΚΑΙ ΘΕΩΡΙΑ ΤΟΥ ΤΟΠΙΟΥ: Η ΣΧΗΜΑΤΟΠΟΙΗΣΗ ΚΑΤΑ ΤΗΝ ΤΟΠΙΑΚΗ ΕΡΜΗΝΕΙΑ 

• Ο ΧΩΡΟΣ ΤΟΥ ΜΟΥΣΕΙΟΥ ΩΣ ΣΥΝΟΡΙΑΚΟ ΑΝΤΙΚΕΙΜΕΝΟ" 

3η ΚΑΤΗΓΟΡΙΑ: 

Η ΠΑΡΑΣΤΑΣΗ ΤΗΣ ΑΡΧΙΤΕΚΤΟΝΙΚΗΣ ΓΝΩΣΗΣ ΣΕ ΣΧΕΣΗ ΜΕ ΣΩΜΑΤΑ ΓΝΩΣΗΣ ΚΑΙ ΠΕΙΘΑΡΧΙΕΣ ΠΟΥ ΔΟΜΟΥΝ 
ΤΟΝ ΧΩΡΟ: Η ΑΝΤΙΛΗΨΗ ΚΑΙ ΟΡΓΑΝΩΣΗ ΤΟΥ ΧΩΡΟΥ ΜΕΣΑ ΑΠΟ ΤΑ ΣΩΜΑΤΑ ΓΝΩΣΗΣ ΤΗΣ ΕΠΙΚΟΙΝΩΝΙΑΣ, ΠΛΗ¬ 
ΡΟΦΟΡΙΚΗΣ, ΤΕΧΝΟΛΟΓΙΑΣ, ΚΑΙ ΜΕΤΗΝ ΑΝΑΠΤΥΞΗ ΕΙΔΙΚΩΝ ΓΝΩΣΤΙΚΩΝ ΑΝΤΙΚΕΙΜΕΝΩΝ, ΟΠΩΣ: 

• ΕΙΣΑΓΩΓΗ ΣΤΟΝ ΑΛΓΟΡΙΘΜΙΚΟ ΣΧΕΔΙΑΣΜΟ 

• ΕΝΝΟΙΟΛΟΓΙΚΕΣ ΠΡΟΣΕΓΓΙΣΕΙΣ ΣΧΕΔΙΑΣΤΙΚΩΝ ΠΡΟΒΛΗΜΑΤΩΝ: ΘΕΩΡΗΤΙΚΗ Ή ΣΧΕΔΙΑΣΤΙΚΗ ΜΕΛΕΤΗ ΧΩΡΙΚΩΝ 
ΕΡΩΤΗΜΑΤΩΝ 

• ΠΛΑΣΤΙΚΗ ΚΑΙ ΣΥΓΧΡΟΝΑ ΕΠΙΚΟΙΝΩΝΙΑΚΑ ΜΕΣΑ ΑΠΕΙΚΟΝΙΣΗΣΤΟΥ ΧΩΡΟΥ 

• ΣΥΓΧΡΟΝΕΣ ΘΕΩΡΙΕΣ ΚΑΙ ΕΦΑΡΜΟΓΕΣ ΣΤΟΝ ΣΧΕΔΙΑΣΜΟ I: ΟΙΚΟΛΟΓΙΑ, ΒΙΩΣΙΜΟΤΗΤΑ, ΣΥΜΜΕΤΟΧΗ 

• ΟΙΚΟΛΟΓΙΑ, ΒΙΩΣΙΜΟΤΗΤΑ, ΣΥΜΜΕΤΟΧΗ ΚΑΙ ΕΦΑΡΜΟΓΕΣ ΣΤΟΝ ΣΧΕΔΙΑΣΜΟ II: Η ΠΕΡΙΠΤΩΣΗ ΤΗΣ ΑΘΗΝΑΣ 

• ΣΧΕΔΙΑ ΔΗΜΟΣΙΩΝ ΔΡΑΣΕΩΝ ΠΕΔΙΟΥ (ΝΟΜΑΔΙΚΕΣ ΠΑΡΕΜΒΑΣΕΙΣ ΤΕΧΝΗΣ) 

• ΔΙΕΠΙΣΤΗΜΟΝΙΚΟΣ ΣΧΕΔΙΑΣΜΟΣ ΑΡΧΙΤΕΚΤΟΝΙΚΩΝ ΣΥΣΤΗΜΑΤΩΝ ΚΑΙ ΝΕΕΣ ΤΕΧΝΟΛΟΓΙΕΣ 

4η ΚΑΤΗΓΟΡΙΑ: 

Η ΣΥΓΚΡΟΤΗΣΗ ΤΗΣ ΑΡΧΙΤΕΚΤΟΝΙΚΗΣ ΓΝΩΣΗΣ ΔΙΑ ΤΟΥ ΣΧΕΔΙΑΣΜΟΥ ΣΕ ΣΧΕΣΗ ΜΕ ΣΩΜΑΤΑ ΓΝΩΣΗΣ ΚΑΙ 
ΠΕΙΘΑΡΧΙΕΣ ΠΟΥ ΔΟΜΟΥΝ ΤΟΝ ΧΩΡΟ ΚΑΙ ΠΟΥ ΣΥΓΚΡΟΤΟΥΝΤΑΙ ΘΕΤΟΝΤΑΣ ΩΣ ΑΝΤΙΚΕΙΜΕΝΟ ΕΡΕΥΝΑΣ ΤΟΝ 
ΑΡΧΙΤΕΚΤΟΝΙΚΟ ΣΧΕΔΙΑΣΜΟ ΚΑΤΑ ΤΗΝ ΑΝΑΠΤΥΞΗ ΕΙΔΙΚΩΝ ΑΡΧΙΤΕΚΤΟΝΙΚΩΝ ΖΗΤΗΜΑΤΩΝ, ΟΠΩΣ: 

• ΕΝΝΟΙΟΛΟΓΙΚΗ ΟΡΓΑΝΩΣΗ ΤΗΣ ΠΟΛΗΣ: ΚΕΝΑ, ΤΟΠΙΑ, ΑΡΧΕΙΑ 

• ΕΡΕΥΝΗΤΙΚΕΣ ΠΡΟΣΕΓΓΙΣΕΙΣ ΜΕΤΑΛΛΑΞΕΩΝ ΤΗΣ ΜΕΤΑΠΟΛΕΜΙΚΗΣ ΑΘΗΝΑΪΚΗΣ ΑΣΤΙΚΗΣ ΠΟΛΥΚΑΤΟΙΚΙΑΣ 

• ΑΡΧΙΤΕΚΤΟΝΙΚΗ ΣΥΝΘΕΣΗ ΚΑΙ ΠΟΛΙΤΙΣΜΙΚΟ ΤΟΠΙΟ: ΑΡΧΙΤΕΚΤΟΝΙΚΗ, ΠΟΛΗ, ΑΡΧΑΙΟΛΟΓΙΚΟΙ ΧΩΡΟΙ 

• ΠΡΑΓΜΑΤΙΚΑ, ΦΑΝΤΑΣΙΑΚΑ ΚΑΙ ΚΡΥΦΑ ΑΣΤΙΚΑ ΤΟΠΙΑ 

• ΜΕΘΟΔΟΛΟΓΙΚΕΣ ΚΑΙ ΣΧΕΔΙΑΣΤΙΚΕΣ ΠΡΟΣΕΓΓΙΣΕΙΣ ΣΤΗ ΔΙΔΑΚΤΙΚΗ ΤΗΣ ΑΡΧΙΤΕΚΤΟΝΙΚΗΣ ΣΥΝΘΕΣΗΣ ΩΣ 
ΚΕΝΤΡΙΚΟΥ ΜΑΘΗΜΑΤΟΣ ΑΡΧΙΤΕΚΤΟΝΙΚΩΝ ΣΠΟΥΔΩΝ 

• ΣΥΝΘΕΤΙΚΗ ΑΡΧΙΤΕΚΤΟΝΙΚΗ ΕΠΕΞΕΡΓΑΣΙΑΤΟΥΤΟΠΙΟΥ: ΠΡΟΣΕΓΓΙΣΗ ΦΥΣΙΚΩΝ ΚΑΙ ΠΟΛΙΤΙΣΜΙΚΩΝ ΠΟΙΟΤΗΤΩΝ 
ΚΑΤΑ ΤΟΝ ΤΟΠΙΑΚΟ ΣΧΕΔΙΑΣΜΟ 

• ΠΡΑΓΜΑΤΙΚΑ, ΦΑΝΤΑΣΤΙΚΑ ΚΑΙ ΚΡΥΦΑ ΑΣΤΙΚΑ ΤΟΠΙΑ 

Με απόφαση των αρμοδίων οργάνων μπορεί να γίνει τροποποίηση του προγράμματος μαθημάτων και ανακα¬ 
τανομή τους στα εξάμηνα. 

Η ύλη των μαθημάτων περιγράφεται στον Οδηγό Σπουδών. 

Άρθρο 8 

Αριθμός Εισακτέων 

Ο αριθμός εισακτέων στο πρόγραμμα ορίζεται κάθε 
χρόνο με απόφαση της ΕΔΕ σύμφωνα με τον κανονισμό 
μεταπτυχιακών σπουδών και δεν μπορεί να υπερβαίνει 
τους 40 και για τις δύο κατευθύνσεις. 

Άρθρο 9 

Διάρκεια Αειτουργίας 

Το Δ.Π.Μ.Σ. θα λειτουργήσει από το ακαδημαϊκό έτος 
2018-2019 μέχρι το ακαδημαϊκό έτος 2028-2029 εφόσον 
πληροί τα κριτήρια της εσωτερικής και εξωτερικής αξιο¬ 
λόγησης, σύμφωνα με την παρ. 8 του άρθρου 32 και την 
παρ. 6 του άρθρου 44 του ν. 4485/2017. 

Άρθρο 10 

Προσωπικό και Υλικοτεχνική Υποδομή 

Το διδακτικό προσωπικό στο ΔΠΜΣ ορίζεται σύμφω¬ 
να με το νόμο και τις αποφάσεις της ΕΔΕ, με βάση όσα 
ορίζονται στον Κανονισμό Αειτουργίας. 

Η απαραίτητη υλικοτεχνική υποδομή (αίθουσες δι¬ 
δασκαλίας, βιβλιοθήκες, υπολογιστές) διατίθεται από 
τη Σχολή Αρχιτεκτόνων του ΕΜΠ. Η ΕΔΕ εισηγείται στα 
αρμόδια όργανα του ΕΜΠ τα απαραίτητα μέτρα για την 
ενίσχυση της υποδομής αυτής. 

Άρθρο 11 

Κόστος Αειτουργίας 


Το ετήσιο κόστος λειτουργίας υπολογίζεται σε 30.000€ 
που θα καλυφθεί από τον τακτικό προϋπολογισμό του 
ΕΜΠ και κατανέμεται ως εξής: 



Κατηγορία δαπάνης 

Ποσό (€) 

1 

Αμοιβές διδασκαλίας προσωπικού 
(μέλη ΔΕΠ εκτός ΕΜΠ, εξωτερικοί 
συνεργάτες) 

2.000 

2 

Δαπάνες μετακινήσεων διδασκό- 
ντων/φο ιτητών-τρ ιών 

10.000 

3 

Δαπάνες για αναλώσιμα και άλλες 
προμήθειες 

3.000 

4 

Δαπάνες για εξοπλισμού 

2.000 

5 

Δαπάνες δημοσιότητας/δημοσιεύ- 
σεις 

4.000 

7 

Λειτουργικά έξοδα Ιδρύματος 

9.000 


ΣΥΝΟΛΟ 

30.000 


Η κατανομή στις ανωτέρω Κατηγορίες Δαπανών μπο¬ 
ρεί να τροποποιείται με απόφαση της ΕΔΕ, ανάλογα με 
τις ανάγκες του προγράμματος. 


Άρθρο 12 

Μεταβατικές Διατάξεις 

Οι μεταπτυχιακοί φοιτητές που έχουν εισαχθεί στο 
πρόγραμμα μέχρι και το ακαδημαϊκό έτος 2017-2018 θα 
περατώσουν τις σπουδές τους σύμφωνα με τις διατάξεις 
της προηγούμενης υπουργικής απόφασης. 

Οσα θέματα δεν ρυθμίζονται στην παρούσα απόφα¬ 
ση θα ρυθμίζονται από τον Κανονισμό Μεταπτυχιακών 


Σπουδών, από το Ειδικό Πρωτόκολλο Συνεργασίας και 
από τα αρμόδια όργανα σύμφωνα με την ισχύουσα νο¬ 
μοθεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως 

Αθήνα, 2 Ιουλίου 2018 
Ο Πρύτανης 
ΙΩΑΝΝΗΣ ΓΚΟΛΙΑΣ 


Αριθμ. 5079/Φ120 (2) 

Ίδρυση Διιδρυματικού Προγράμματος Μεταπτυ¬ 
χιακών Σπουδών (Δ.Π.Μ.Σ.) με τίτλο «Λογιστική 
και Ελεγκτική». 

Η ΣΥΓΚΛΗΤΟΣ 

ΤΟΥ ΤΕΧΝΟΛΟΓΙΚΟΥ ΕΚΠΑΙΔΕΥΤΙΚΟΥ 
ΙΔΡΥΜΑΤΟΣ (Τ.Ε.Ι.) ΚΡΗΤΗΣ 
(Συνεδρίαση 181/22-03-2018) 

Έχοντας υπόψη: 

1 .Τις διατάξεις του ν. 4009/2011 (ΑΊ 95), όπως τροπο¬ 
ποιήθηκε και ισχύει. 

2. Τις διατάξεις των άρθρων 1, 2, 9,10, 11, 12, 13, 32 
ΚΕΦΑΛΑΙΟ ΣΤ «ΔΕΥΤΕΡΟΣ ΚΑΙ ΤΡΙΤΟΣ ΚΥΚΛΟΣ ΣΠΟΥ¬ 
ΔΩΝ» και το άρθρο 85 του ν. 4485/4.8.2017 «Οργάνωση 
και λειτουργία της ανώτατης εκπαίδευσης, ρυθμίσεις για 
την έρευνα και άλλες διατάξεις». 

3. Την αριθμ. 7826/Φ20/27.12.2017 απόφαση του Πρύ¬ 
τανη τουΤΕΙ Κρήτης με θέμα: «Συγκρότηση της Συγκλή¬ 
του του ΤΕΙ Κρήτης». 

4. Την αριθμ. 882/Φ20/12-02-2018 απόφαση του Πρύ¬ 
τανη του ΤΕΙ Κρήτης με θέμα «1 η Τροποποίηση της συ¬ 
γκρότησης της Συγκλήτου του ΤΕΙ Κρήτης». 

5. Τις διατάξεις του ν. 4142/2013 άρθρο 7, παρ.4 και τις 
διατάξεις του π.δ. 104/2013 (Φ.Ε.Κ. 137/5-6-2013) «Μετο- 
νομασία Τ μημάτων-Συγχώνευση Τ μημάτων-Κατάργηση 
Παραρτημάτων και Τμημάτων-Ιδρυση Σχολής-Ίδρυση 
Τμήματος-Συγκρότηση Σχολών του Τ.Ε.Ι. Κρήτης». 

6. Τις διατάξεις του ν. 3374/2005 (Α' 189) "Διασφάλι¬ 
ση της ποιότητας στην ανώτατη εκπαίδευση, Σύστημα 
μεταφοράς και συσσώρευσης πιστωτικών μονάδων-Πα- 
ράρτημα Διπλώματος", όπωςτροποποιήθηκε και ισχύει. 

7. Την απόφαση της Συνέλευσης του Τμήματος Λο¬ 
γιστικής και Χρηματοοικονομικής του ΤΕΙ Κρήτης στη 
συνεδρίαση με αρ. πράξης 56/Θ1/16-03-2018. 

8. Την απόφαση της Συνέλευσης του Τμήματος Λο¬ 
γιστικής και Χρηματοοικονομικής του ΤΕΙ Κρήτης στη 
συνεδρίαση με αρ. πράξης 57/Θ1 /23-03-2018. 

9. Την απόφαση της Συνέλευσης του Τμήματος Λο¬ 
γιστικής και Χρηματοοικονομικής του Πανεπιστημίου 
Μακεδονίας στη συνεδρίαση με αρ. πράξης 26/05/ 
22-03-2018. 

10. Την απόφαση της Συγκλήτου του Πανεπιστημίου Μα¬ 
κεδονίας στη συνεδρίαση με αρ. πράξης 29/27-04-2018. 

11. Το Πρωτόκολλο συνεργασίας μεταξύ τωνΤμημά- 
των Λογιστικής και Χρηματοοικονομικής του ΤΕΙ Κρήτης 

και Λογιστικής και Χρηματοοικονομικήςτου Πανεπιστη¬ 
μίου Μακεδονίας. 

12. Την εισήγηση της Επιτροπής Μεταπτυχιακών Σπου¬ 
δών του ΤΕΙ Κρήτης με θέμα «Ίδρυση Διιδρυματικού 
Μεταπτυχιακού Προγράμματος Σπουδών (Δ.Π.Μ.Σ.) με 
τίτλο "Λογιστική και Ελεγκτική"». 

13. Τις διατάξεις των άρθρων 2,3 και 4 του ν. 3861 /2010 
(ΦΕΚ112 Α') «Ενίσχυση της διαφάνειας με την υποχρεω¬ 
τική ανάρτηση νόμων και πράξεων των κυβερνητικών, 

διοικητικών και αυτοδιοικητικών οργάνων στο δια¬ 
δίκτυο «ΠΡΟΓΡΑΜΜΑ ΔΙΑΥΓΕΙΑ» και άλλες διατάξεις», 
όπως τροποποιήθηκε με το άρθρο 23 του ν. 4210/2013 
(ΦΕΚ 254 Α') «Ρυθμίσεις Υπουργείου Διοικητικής Μεταρ¬ 
ρύθμισης και Ηλεκτρονικής Διακυβέρνησης και άλλες 
Διατάξεις». 

14. Την αριθμ. 216772/Ζ1 απόφαση του Υπουργού Παι¬ 
δείας, Έρευνας και Θρησκευμάτων (ΦΕΚ 4334/τ.Β'/12- 
12-2017) «Τρόπος κατάρτισης του αναλυτικού προϋπο¬ 
λογισμού λειτουργίας και της έκθεσης βιωσιμότητας των 
Προγραμμάτων Μεταπτυχιακών Σπουδών». 

15. Το γεγονός ότι δεν έχει εκδοθεί ακόμα ο Οργανι¬ 
σμός του ΤΕΙ Κρήτης. 

16. Το αριθμ. 4866/Φ20/26-06-2018 έγγραφο του ΥΠ- 
ΠΕΘ με θέμα «Ίδρυση Προγραμμάτων Μεταπτυχιακών 
Σπουδών, σε εφαρμογή των διατάξεων του άρθρου 32 
του ν. 4485/2017 (Α' Ί14). 

17. Την αριθμ. 206997/Ζ1/27-11-2017 πράξη του 
Υπουργού Παιδείας, Έρευνας και Θρησκευμάτων (ΦΕΚ 
633/τ.Υ.Ο.Δ.Δ./30-11-2017) με την οποία διαπιστώθηκε 
η εκλογή Πρύτανη και τεσσάρων (4) Αντιπρυτάνεωντου 
ΤΕΙ Κρήτης. 

18. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφάσισε: 

Την ίδρυση Διιδρυματικού Προγράμματος Μεταπτυ¬ 
χιακών Σπουδών (Δ.Π.Μ.Σ) με τίτλο «Λογιστική και Ελε¬ 
γκτική», στο οποίο συμμετέχουν από κοινού τα Τμήματα 
Λογιστικής και ΧρηματοοικονομικήςτηςΣχολήςΔιοίκη- 
σης και Οικονομίας του ΤΕΙ Κρήτης και Λογιστικής και 
Χρηματοοικονομικής της Σχολής Επιστημών Διοίκησης 
Επιχειρήσεων του Πανεπιστημίου Μακεδονίας, από το 
ακαδημαϊκό έτος 2018-2019, ως ακολούθως: 

Άρθρο 1 

Γενικές Διατάξεις 

ΤαΤμήματα Λογιστικής και Χρηματοοικονομικής της 
Σχολής Διοίκησης και ΟικονομίαςτουΤΕΙ Κρήτης και Λο¬ 
γιστικής και Χρηματοοικονομικής της Σχολής Επιστημών 
Διοίκησης Επιχειρήσεων του Πανεπιστημίου Μακεδονί¬ 
ας, λειτουργούν από το ακαδημαϊκό έτος 2018-2019 το 
Δ.Π.Μ.Σ. με τίτλο «Λογιστική και Ελεγκτική», σύμφωνα 
με τις διατάξειςτης απόφασης αυτής.Το Δ.Π.Μ.Σ. θα λει¬ 
τουργήσει μέχρι και το ακαδημαϊκό έτος 2028-2029 με 
την επιφύλαξη των διατάξεων της παρ. Ί1 α του άρθρου 
80τουν. 4009/2011 (ΦΕΚ 195τ.Α'), όπωςτροποποιήθηκε 
και ισχύει βάσει του ν. 3485/2017. Η οικονομική διαχεί¬ 
ριση και εκτέλεση του προϋπολογισμού του Δ.Π.Μ.Σ. 
γίνεται από τον ΕΛΚΕ του ΤΕΙ Κρήτης σύμφωνα με τις 
εκάστοτε ισχύουσες διατάξεις. Η ΕΔΕ σε συνεργασία με 


τον Διευθυντή του Δ.Π.Μ.Σ. έχουν την ευθύνη τήρησης 
των αποφάσεων των αρμοδίων οργάνων, τον προσδιο¬ 
ρισμό των επιλέξιμων δαπανών του Δ.Π.Μ.Σ. καθώς και 
οποιουδήποτε άλλου σχετικού θέματος. Όλες οι δαπάνες 
τελούν υπό την έγκριση της Επιτροπής Ερευνών του ΤΕΙ 
Κρήτης. 

Άρθρο 2 

Αντικείμενο-Σκοπός 

Σκοπός του παρόντος Δ.Π.Μ.Σ. είναι η μεταπτυχιακή 
εκπαίδευση στα γνωστικά αντικείμενα της Αογιστικής 
και της Ελεγκτικής με σκοπό τη δημιουργία ανθρώ¬ 
πινου δυναμικού με υψηλή θεωρητική κατάρτιση και 
τεχνογνωσία που θα ανταποκρίνεται στις ανάγκες που 
επιβάλλει η ραγδαία αναπτυσσόμενη επιστημονική εξέ¬ 
λιξη, θα στελεχώνει τις επιχειρήσεις και θα αποτελεί 
τον πυρήνα επιμόρφωσης-κατάρτισηςτου κοινωνικού 
συνόλου. 

Ειδικότερα, το Δ.Π.Μ.Σ. έχει ως επιστημονικούς στό¬ 
χους: α) την ενίσχυση της διεπιστημονικής έρευνας, 
την εκπόνηση πρωτοποριακών έργων εφαρμοσμένης 
έρευνας και την ανάπτυξη των αντίστοιχων κλάδων, β) 
την επιμόρφωση ανώτερων στελεχών επιχειρήσεων 
και οργανισμών του ιδιωτικού και δημόσιου τομέα για 
την κάλυψη αναγκών σε εξειδικευμένες δραστηριό- 
τητές τους, γ) κοινωνικές παρεμβάσεις για την αντι¬ 
μετώπιση επιχειρησιακών προβλημάτων δημόσιων ή 
ιδιωτικών φορέων με στόχο την οικονομική ανάπτυξη 
της χώρας, δ) ερευνητικό έργο, σε όλες τις δυνατές 
μορφές του, πχ. δημοσιεύσεις ή έκδοση βιβλίων ή κοι¬ 
νές διπλωματικές εργασίες, ή διδακτορικές διατριβές, 
ή Ευρωπαϊκά/Εθνικά προγράμματα, ε) απαλλαγή των 
φοιτητών και πτυχιούχων του Δ.Π.Μ.Σ. από μαθήματα 
σε επαγγελματικές εξετάσεις (π.χ. ΕΆΤΕ, ΑΘΕΑ, κ.λπ.) 
στην Ελλάδα και στο Εξωτερικό όπου αυτό είναι δυ¬ 
νατόν, στ) κάλυψη από τους αποφοίτους του Δ.Π.Μ.Σ. 
υψηλών απαιτήσεων θέσεων Λογιστικού ή Ελεγκτικού 
χαρακτήρα, στην Ελλάδα και στο εξωτερικό, σε επι¬ 
χειρήσεις ή οργανισμούς, του δημόσιου ή ιδιωτικού 
τομέα και ανεξαρτήτως κλάδου παραγωγής, ζ) κάλυψη 
θέσεων έρευνας σε θέματα συναφή με τη Λογιστική 
και Ελεγκτική. 

Άρθρο 3 

Μεταπτυχιακός τίτλος 

Το Δ.Π.Μ.Σ. απονέμει Μεταπτυχιακό Δίπλωμα Ειδίκευ¬ 
σης (Μ.Δ.Ε.) στη «Λογιστική και Ελεγκτική». 

Άρθρο 4 

Κατηγορίες πτυχιούχων υποψηφίων 

Στο Δ.Π.Μ.Σ. στη «Λογιστική και Ελεγκτική» γίνονται 
δεκτοί κάτοχοι τίτλου του πρώτου κύκλου σπουδών 
Α.Ε.Ι. της ημεδαπής ή ομοταγών ιδρυμάτων της αλλο¬ 
δαπής, σύμφωνα με τις παρ. 1, 2 και 8 του άρθρου 34 
του ν. 4485/2017. Προϋπόθεση για την επιλογή αποτελεί 
η επαρκής γνώση της Αγγλικής γλώσσας, σε επίπεδο 
τουλάχιστον Εο\λ/θγ. Η αποδοχή αλλοδαπών φοιτητών 
θα γίνεται εφόσον προσκομίσουν την αναγνώριση του 
τίτλου του πτυχίου τους από τον ΔΟΑΤΑΠ καθώς και πι- 

στοττοιητικό Ελληνικής Γλωσσομάθειας. Στα ακαδημαϊκά 
κριτήρια επιλογής περιλαμβάνονται: α) συνάφεια του 
βασικού πτυχίου Α.Ε.Ι. με το Δ.Π.Μ.Σ. στη «Λογιστική 
και Ελεγκτική» β) βαθμός βασικού πτυχίου γ) επίπεδο 
επάρκειας Αγγλικής γλώσσας δ) βαθμολογία μαθημάτων 
ειδικότητας στη «Λογιστική και Ελεγκτική» ε) επίδοση 
σε διπλωματική εργασία, όπου αυτή προβλέπεται στον 
πρώτο κύκλο σπουδών στ) ερευνητική δραστηριότητα 
και ζ) επαγγελματική εμπειρία. 

Για άλλες περιπτώσεις υποψηφίων αποφασίζει η Ειδική 
Διιδρυματική Επιτροπή (Ε.Δ.Ε.) του Δ.Π.Μ.Σ. 

Άρθρο 5 

Χρονική Διάρκεια Φοίτησης 

Η χρονική διάρκεια για την απονομή του Μ.Δ.Ε. ορίζε¬ 
ται σε τέσσερα (4) ακαδημαϊκά εξάμηνα πλήρους φοίτη¬ 
σης ή έξι (6) ακαδημαϊκά εξάμηνα μερικής φοίτησης. Σε 
ειδικές περιπτώσεις είναι δυνατόν να χορηγείται με από¬ 
φαση της ΕΔΕ προσωρινή αναστολή φοίτησης, που δεν 
υπερβαίνει τα δύο (2) συνεχόμενα εξάμηνα. Τα εξάμηνα 
αναστολής της φοιτητικής ιδιότητας δεν προσμετρού- 
νται στην προβλεπόμενη ανώτατη διάρκεια κανονικής 
φοίτησης. 

Άρθρο 6 

Δομή σπουδών 

Κατά τη διάρκεια των τριών πρώτων εξαμήνων οι φοι¬ 
τητές θα παρακολουθούν 5 υποχρεωτικά μαθήματα, που 
περιλαμβάνουν διδασκαλία δεκατριών (13) εβδομάδων 
και εργαστήρια, φροντιστήρια, συζητήσεις, ασκήσεις 
ή εργασίες όπου αυτό απαιτείται, ενώ το τελευταίο 
εξάμηνο διατίθεται για την εκπόνηση της διπλωματι¬ 
κής εργασίας. Η παρακολούθηση των μαθημάτων είναι 
υποχρεωτική.Τα μαθήματα περιλαμβάνουν θεωρητική 
διδασκαλία, ασκήσεις πράξης, εργαστηριακές ασκήσεις 
και εκπόνηση εργασιών. Κάθε μεταπτυχιακό μάθημα έχει 
6 πιστωτικές μονάδες (Π.Μ.) σύμφωνα με το Ευρωπαϊκό 
Σύστημα Μεταφοράς Μονάδων (Ε(ΙΤ5), ενώ συνολικά 
αντιστοιχούν σε τριάντα (30) πιστωτικές μονάδες ανά 
εξάμηνο σπουδών. Η διπλωματική εργασία αντιστοιχεί 
επίσης σε τριάντα (30) πιστωτικές μονάδες.Τα μαθήματα, 
όπως και η διπλωματική εργασία θα βαθμολογούνται 
στην κλίμακα 0-10 με διαβαθμίσεις του 0.5. Για να θεω¬ 
ρηθεί επιτυχής η επίδοση σε κάποιο μάθημα θα πρέπει 
να έχει βαθμολογηθεί τουλάχιστον με έξι (6). Το Μετα¬ 
πτυχιακού Δίπλωμα Ειδίκευσης (Μ.Δ.Ε.) απονέμεται μετά 
την συμπλήρωση 120 πιστωτικών μονάδων. Αναλυτικά 
τα μαθήματα κατανέμονται ως εξής: 



Α' ΕΞΑΜΗΝΟ 


1 

Χρηματοοικονομική Λογιστική 

6Ε(ΖΤ5 

2 

Στατιστικές και Οικονομετρικές 
Μέθοδοι 

6Ε(3Τ5 

3 

Διοικητική Οικονομική 

6Ε(ΖΤ5 

4 

Χρηματοοικονομική Ανάλυση 

6ΕΙΖΤ5 

5 

Ειδικά Θέματα Εταιρικού Δίκαιου 

6Ε(ΖΤ5 

Σύνολο ΕΘΤ5 Α' Εξαμήνου 

30 Ε(ΖΤ5 



Β' ΕΞΑΜΗΝΟ 


1 

Διεθνή Πρότυπα Χρηματοοικονομι¬ 
κής Αναφοράς 1 

6ΕΈΤ5 

2 

Ελεγκτική και Εσωτερικός Έλεγχος 

6ΕΈΤ5 

3 

Σύγχρονα Θέματα Μακροοικονομι¬ 
κής Ανάλυσης και Διεθνούς 
Χρηματοοικονομικής Διοίκησης 

6ΕΈΤ5 

4 

Χρηματοοικονομική Διοίκηση 

6ΕΈΤ5 

5 

Διοικητική Λογιστική για Λήψη 
Αποφάσεων 

6ΕΈΤ5 

Σύνολο Ε0Τ5 Β' Εξαμήνου 

30 ΕΈΤ5 


Γ' ΕΞΑΜΗΝΟ 


1 

Διεθνή Πρότυπα Χρηματοοικονομι¬ 
κής Αναφοράς II 

6ΕΈΤ5 

2 

Διεθνή Πρότυπα Ελέγχου 

6ΕΈΤ5 

3 

Φορολογική Λογιστική 

6ΕΈΤ5 

4 

Σύγχρονα Θέματα 
Χρηματοοικονομικής Λογιστικής 

6ΕΈΤ5 

5 

Λογιστικά Πληροφοριακά 

Συστήματα 

6ΕΈΤ5 

Σύνολο Ε0Τ5 Γ' Εξαμήνου 

30 ΕΈΤ5 


Δ' ΕΞΑΜΗΝΟ 



Εκπόνηση και συγγραφή 
Διπλωματικής Μεταπτυχιακής 
Εργασίας 

30 ΕΈΤ5 

Σύνολο Ε0Τ5 

120 ΕΈΤ5 


Άρθρο 7 

Αριθμός Εισακτέων 

Ο ετήσιος αριθμός εισακτέων στο Δ.Π.Μ.Σ. ορίζεται σε 
τριάντα πέντε (35) φοιτητές κατ' ανώτατο όριο, έκτων οποί¬ 
ων ποσοστό μέχρι 30% απαλλάσσονται από τα τέλη φοίτη¬ 
σης εφόσον το ατομικό τους εισόδημα, εφόσον διαθέτουν 
ίδιο εισόδημα, και το οικογενειακό διαθέσιμο ισοδύναμο 
εισόδημα δεν υπερβαίνουν αυτοτελώς, το μεν ατομικό το 
εκατό τοις εκατό (100%), το δε οικογενειακό το εβδομήντα 
τοις εκατό (70%) του εθνικού διάμεσου διαθέσιμου ισο¬ 
δύναμου εισοδήματος, σύμφωνα με τα πλέον πρόσφατα 
κάθε φορά δημοσιευμένα στοιχεία της Ελληνικής Στατι¬ 
στικής Αρχής (Ελληνικής Στατιστικής Αρχής). Επιπλέον του 
αριθμού εισακτέων, γίνεται δεκτός ένας (1) υπότροφοςτου 
Ιδρύματος Κρατικών Υποτροφιών (Ι.Κ.Υ.) που πέτυχε στο 
σχετικό διαγωνισμό μεταπτυχιακών σπουδών εσωτερικού 
του γνωστικού αντικειμένου του Δ.Π.Μ.Σ. και ένας (1) αλ¬ 
λοδαπός υπότροφοςτου Ελληνικού Κράτους, σύμφωνα με 
τις διατάξεις του άρθρου 4 του ν. 3685/2008 (ΑΊ 48) όπως 
τροποποιήθηκε και ισχύει βάσει του ν. 4485/2017 (ΑΊ 14). 

Άρθρο 8 

Διαδικασίες Επιλογής Φοιτητών 
Στο Δ.Π.Μ.Σ. γίνονται δεκτοί κάτοχοι τίτλου του πρώ¬ 
του κύκλου σπουδών Α.Ε.Ι. της ημεδαπής ή ομοταγών 
ιδρυμάτων της αλλοδαπής, σύμφωνα με τις παρ. 1,2 και 

8 του άρθρου 34 του ν. 4485/2017. Η αποδοχή αλλο¬ 
δαπών φοιτητών θα γίνεται εφόσον προσκομίσουν την 
αναγνώριση του τίτλου του πτυχίου τους από τον ΔΟΑ- 
ΤΑΠ καθώς και πιστοποιητικό Ελληνικής Γλωσσομάθειας. 

Τα μέλη των κατηγοριών Ε.Ε.Π. καθώς και Ε.ΔΙ.Π. και 
Ε.Τ.Ε.Π. που πληρούν τις προϋποθέσεις του ν. 4485/2017, 
μπορούν μετά από αίτησή τους να εγγραφούν ως υπερά¬ 
ριθμοι, και μόνο ένας κατ' έτος και ανά Δ.Π.Μ.Σ. 

Σε ειδικές περιπτώσεις αποφασίζει η ΕΔΕ του Δ.Π.Μ.Σ. 
ύστερα από πρόταση της Συντονιστικής Επιτροπής. 

Άρθρο 9 

Προσωπικό 

Η επιλογή των διδασκόντων και η ανάθεση μαθημά¬ 
των, επίβλεψης διπλωματικών εργασιών και οποιοσδή¬ 
ποτε άλλου ανατιθέμενου μεταπτυχιακού έργου του 
Δ.Π.Μ.Σ. ρυθμίζονται με απόφαση της ΕΔΕ, σύμφωνα 
με το άρθρο 36 του ν. 4485/2017, ύστερα από εισήγηση 
της Συντονιστικής Επιτροπής. 

Άρθρο 10 

Υλικοτεχνική Υποδομή 

Από την υπάρχουσα κτιριακή και υλικοτεχνική υπο¬ 
δομή του Τμήματος Λογιστικής Και Χρηματοοικονομι¬ 
κής του ΤΕΙ Κρήτης, προσφέρονται για την υποστήριξη 
του Δ.Π.Μ.Σ, αίθουσες διδασκαλίας και εργαστήρια, 
ηλεκτρονικά συστήματα εκπαίδευσης, συστήματα για 
ζωντανή μετάδοση του μαθήματος και βιντεοσκόπησης 
του, έπιπλα και σκεύη, μηχανές γραφείου, καθώς και η 
Βιβλιοθήκη τουΤ.Ε.Ι. Κρήτης. 

Άρθρο 11 

Κόστος λειτουργίας-Οικονομικοί Πόροι 

Ι.Το ετήσιο λειτουργικό κόστος κατά την πλήρη λει¬ 
τουργία του προγράμματος, μετά την εισαγωγή και του 
2ου κύκλου, για 35 φοιτητές συνολικά, εκ των οποίων 
έως 11 απαλλάσσονται από τέλη φοίτησης, στα τέσσερα 
εξάμηνα λειτουργίας υπολογίζεται σε 112.800,00 € και 
κατανέμεται ως εξής: 


Λειτουργικά έξοδα του 
προγράμματος (Ποσοστό 70% 
του προϋπολογισμού) 

78.960,00 € 

Παρακράτηση υπέρ του Ιδρύματος 
(Ποσοστό 30% του προϋπολογισμού) 

33.840,00 € 

ΣΥΝΟΛΟ 

112.800,00 € 


2. Οι λειτουργικές δαπάνες κατανέμονται στις κατη¬ 
γορίες Δαπάνες Διδασκαλίας/Επίβλεψης διπλωματικών 
εργασιών, Δαπάνες Διοικητικής και Τεχνικής Υποστήρι¬ 
ξης, Δαπάνες Μετακινήσεων, Δαπάνες Εξοπλισμού και 
Λογισμικού, Δαπάνες Αναλωσίμων, Δαπάνες Χορήγη¬ 
σης Υποτροφιών σε Μ/Φ, Λοιπές Δαπάνες ανάλογα με 
τις αντικειμενικές ανάγκες του Δ.Π.Μ.Σ., μετά από τεκ¬ 
μηριωμένη πρόταση της Ε.Δ.Ε. και έγκριση της Επιτρο¬ 
πής Ερευνών του ΤΕΙ Κρήτης. 

3. Το κόστος λειτουργίας του Δ.Π.Μ.Σ. καλύπτεται από 
δίδακτρα που ανέρχονται ανά μεταπτυχιακό φοιτητή σε 
4.700 € συνολικά, 1.175 € ανά εξάμηνο, και αποτελούν 
την κύρια πηγή χρηματοδότησης του Δ.Π.Μ.Σ. 

4. Εναλλακτικές πηγές χρηματοδότησης για την κάλυ¬ 
ψη μέρους του λειτουργικού κόστους του Π.Μ.Σ. δύναται 
να αποτελέσουν ο προϋπολογισμός του ΤΕΙ Κρήτης, ο 
προϋπολογισμός του Υπουργείου Παιδείας, Έρευνας και 
Θρησκευμάτων, δωρεές, παροχές, κληροδοτήματα και 
κάθε είδους χορηγίες φορέωντου δημόσιου τομέα, όπως 
οριοθετείται στην περίπτωση α' της παρ. 1 του άρθρου 
14 του ν. 4270/2014 (Α' 143), ή του ιδιωτικού τομέα, 
πόροι από τοπικά, περιφερειακά ή εθνικά ερευνητικά 
προγράμματα, πόροι από προγράμματα της Ευρωπαϊ¬ 
κής Ένωσης ή άλλων διεθνών οργανισμών, μέρος των 
εσόδων του Ειδικού Λογαριασμού Κονδυλίων Έρευνας 
(ΕΛΚΕ) του ΤΕΙ Κρήτης καθώς και κάθε άλλη νόμιμη αιτία. 

5. Ο Διευθυντής του Δ.Π.Μ.Σ., σε συνεργασία με τη 
Συντονιστική Επιτροπή, εισηγείται στην ΕΔΕ για το ύψος 
των διδάκτρων και την αναπροσαρμογή αυτών, τον κα¬ 
θορισμό των αμοιβών των διδασκόντων και την ανα¬ 
προσαρμογή αυτών σύμφωνα με τον ν. 4485/2017 όπως 
τροποποιείται και ισχύει. 

Άρθρο 12 

Μεταβατικές Διατάξεις 

Όσα θέματα δεν προβλέπονται στην παρούσα από¬ 
φαση θα ρυθμίζονται από τα αρμόδια όργανα και Κα¬ 
νονισμούς του ΤΕΙ Κρήτης σύμφωνα με την ισχύουσα 
νομοθεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 4 Ιουλίου 2018 

Ο Πρύτανης 

ΝΙΚΟΛΑΟΣ ΚΑΤΣΑΡΑΚΗΣ 

